PRAKTIČNA TEOLOŠKA PITANJA 


EVENTUALNI STANOVNICI DRUGIH PLANETA 

(s teološke perspektive) 

Dr J. KUNICIC 

Ovo pitanje, koliko spada na teologiju, ima svoje mjesto u 
teološkoj kozmologiji. Razumije se, pretpostavljajući verifikaciju 
u prirodnim znanostima, i s očitom reperkusijom na druge dijelove 
teologije, npr. na dio u kojemu se raspravlja o iskonskom grijehu, 
o otkupljenju i si. 

U ovoj reviji bilo je i prije govora o tom pitanju (Dr V. Bajsić, 
god. 1963, str. 78—79, u br. 2). Najnoviji posjet zemaljskih stanov¬ 
nika mjesecu izaziva ponovno postavljanje upita. Kao da smo da¬ 
nas postali bliži planetima, pa nas i njihova sudbina više zanima. 
Na dnu se svakog raspravljanja nalazi pitanje: da li je moguće 
da na drugim planetima opstoje bića kao što smo mi? Slična na¬ 
ma? Savršenije prirode nego što smo mi? Ako je moguće, da li i 
de facto opstoje? 

U spomenutom članku odgovor je kratak i ispravan. S gledišta 
fizičkih znanosti vrlo su neznatne mogućnosti da u našem sunča¬ 
nom sistemu opstoje bića kao što smo mi. Ali čovjek se ne može 
lako pomiriti s mišlju da među brojnim zvijezdama jedino Zemlja 
može primiti stanovnike razumske naravi kao što smo mi. Ako je 
teško prihvatiti tu misao, ona ostaje samo hipoteza sve dok se ne 
dokaže činjenično stanje, tj. da doista opstoje razumska bića na 
drugim planetima. Ako opstoje, da li za njih vrijedi ovaj prirodni 
i natprirodni red? 

1. U prvom redu nije moguće hraniti maštu tvrdnjama da 
možda anđeli ili čisti duhovi borave na drugim planetima. U ange- 
lologiji se naučava da anđeli ne traže prostora za svoj boravak, 
Nisu vezani uz prostor. Nemaju tijela. Anđeo ostvaruje svoju pri¬ 
sutnost duhovno-aktivnom djelatnošću, a ne kvantitativnom dimen¬ 
zijom. Gdje aplicira svoju djelatnost, tu je i prisutan. Dokle se 
proteže ta djelatnost, dotle seže i prisutnost. Time njegova prisut¬ 
nost nije vezana ni uz kakav prostor. 

Isto tako treba mnogo opreza kada raspravljamo o pitanju 
kako se čisti duhovi ili anđeli odnose na kinetički fenomen. Ne 

čini mi se ispravnim shvaćati odnos anđela prema svemirskim ti¬ 
jelima niti potpuno onako kako ga je shvaćao Platon, ni Aristotel, 
ni Avicena.' Neposredna prisutnost anđela dolazi od činjenice što 
u svemirskim tijelima opstoji »nadaktivitet«, tj. njihova se djelat¬ 
nost ponekad izdiže iznad dometa njihove imanentne djelatnosti. 
Još više, tu prisutnost ne smi jemo shvatiti univokno, jednoznačno, 
nego analogno. Uvijek je vi.ši stupanj života i djelovanja prisutan 
u nižem stupnju života i djelovanja, i to na sebi odgovarajući, viši 
način. Ne možemo, dakle, zamisliti anđela kao neki veći motor 
•koji pokreće manje motore.- Neposrednom prisutnošću anđela Bog 
ntože preko svemirskih tijela polučili i ono što nadilazi njihovu 
prirođenu aktivnu potencijalnost. 

Može se, dakle reći da anđeli ne borave na svemirskim tijeli¬ 
ma, na planetima, kao službeni stanovnici. Ne može se na laku 
ruku zabaciti misao da se Bog može poslužiti, te da se služi na 
svoj način i anđelim.j u upravljanju svijetom. Bog nije autor me¬ 
teža, nego reda, i javni red i poredak potječu od Boga (Rim 13, 
1—7). Stv«)renja nisu ostavljena u nekoj statičkoj i pasivnoj izo¬ 
laciji, ona su uređena u međuovisnosti i Tneđuuzročnosli.' Zato su 
svi crkveni naučitclji i svi filozofi, piše sv. Toma,' tražili ulogu 
netjelesnih bića u upravljanju svijetom. Dakako, ingerencija anđe¬ 
la u redovita ili nadnormalna zbivanja u materijalnom svijetu mo¬ 
ra sc shvatiti na <'min(;nlniji način, kao .što i čovjek može proiz¬ 
vesti mnogo šta št(» proizvode niže sile, ali na svoj način. 

Ova nam ideja naglašuje Božju superiornost, njegovu suvere¬ 
nu kauzalnost, njegovo vrhovništvo. Najvažniji zadatak leži u to¬ 
me da sc čuvamo univoknosti ili jedno/načnosti. Bilo da Božjem 
vrhovništvu dodjel jujemo razne izvršne faktore, bilo da među stvo¬ 
rena biča postavljamo kozmičku i natkozmičku međuovisnost i 
međuu/ročnosi, potrebno je uvijek imati u \idii da se nijedna od 
tih kategorija ne smije shvatiti na onaj način kako se ona reali¬ 
zira među bićima samo tjelesne ili psihosomat.ske naravi, jer anđe¬ 
li ,su čisti duho\i. Bez. poznavanja angelologije nije moguće ras¬ 
pravljati o ovom pitanju. 

2. Jesu ii tolozi u prošlosti raspravljali o pitanju? Bez sum¬ 
nje, na upit sc ne mo/e odgovorili ignorirajući ondašnja stanovi¬ 
šta u pitanjima odnosa drugih planeta prema zemlji. Antikno po¬ 
imanje položaja zemlje prema drugim planetima nije im dopuštalo 
da postavljaju ozbiljna i konkretna pitanja o eventualnim stanov¬ 
nicima drugih planeta. A teolog je pozvan da prije svega govori 


1. sv. TOMA. I P. q. 110, ari. 1. 

2. Išli, ibio mj.. uiobilo ari. I. »d 2: ari. 2. On tvrdi da nc samo sveti nauCiicIji rego i 
filozofi tvrde da i i si i duhtni imaju neku ingerenciju u svemirska zbivania. Razlog je laj Mo 
u tjelesima niže tTsic ima djelmasija hP^kIct naturules actiones curporum". Ra/uirilie sc, In* 
gcrenciiu nc smijemo '-h\aliii ieđnoznatno, nego na u4\išeniji \Ki način fart. 2. ad 2). 

3. Cilav svemir, pKe sv. Toma -orđrnc el connc\ionc eausarum conicxilur" (De veritate, H, 
1). Jedan uzrok ili faktor djeluje na drugi, dakle u u/roćnom su odnosu. q povezarr ku i 
svršno tf jedan može «lu2ici druguniu knu uzor, dakle cgAmjplarno (I R, 48, ari. I od 5). 
1<> jv isto mudro Tominu oko koje je opazilo zakon privlaćnosU I odbojnof»ij u svemiru i u 
svijetu, sto ie napisao kratkim njvćima: ,Movons corporalc jn motu locali movci aitrahendo 
vel c.Tpellendo'’ (I CG, 20), 

4. Isti. U—II, q lio. 

kao leolog, iz svoje perspektive, tj. iz perspektive Objave (ukoliko 
se o tom pitanju nalazi nešto u Objavi). 

Kroz vjekove se držala nauka Ptolomejeva, poznata pod ime¬ 
nom geocentričpog sustava. Zemlja se smatrala središtem svijeta. 
Oko nje se kreću sva nebeska tijela. Ona su njezin ukras. Ona joj 
služe. U njima čovjek vidi dokaz Božje mudrosti, jer preko njih 
se događaju razna zbivanja na zemlji, npr. plima i oseka nastaju 
pod utjecajem privlačne snage Mjeseca, Sunca; o njima ovisi rast 
biljaka itd. 

Sv. Toma je vidio jasnu istinu da bi Bog mogao formirati čo¬ 
vjeka neovisno o generativnom procesu. I u tom slučaju takav ne 
bi bio podložan zakonu defektibiliteta ili iskonskog grijeha.'’ Očito, 
taj isti bi spadao pod neki drugi red nadnaravne ekonomije, eko¬ 
nomije spasenja. Ali to su samo hipoteze, mogućnosti. Na dokazi¬ 
vanje činjeničnosti nisu ni pomišljali. Njihova je preokupacija bila 
uvijek ista: treba spasiti jedinstvo ljudskog roda, dogmu iskon¬ 
skog grijeha i otkupljenja. 

Navodi se da Je Nikola Cusanus (1401—1464) prvi izričito 
ustvrdio mogućnost da na drugim planetima živ'c razumna 
bića. iako od nas vrlo različita. Konernikov (1473—1543) heliocen- 
trički sustav privukao je misli umnika prema Suncu i drugim pla¬ 
netima, Zemlja kao da ie nočcla gubiti svoje poziciie. — Galilei 
(1564—1642) sa svojim dalekozorom izaziva znatiželjne zemaljske 
stanovnike da istražuju stanje na drugim planetima i sanjaju o 
eventualnim njihovim stanovnicima. 

Pitanje eventualnih stanovnika na drugim planetima naročito 
je postalo aktualno u 19. vijeku. Učenjaci kao A, Sccchi. P. Maffi, 
A. Mueller i dr., pa propovjednici kao Monsabre, Felix. Pinard cle 
la Boullaye itd.," smatraju da u svemiru ima i drugih razumnih 
bića osim čovjeka. Svakako, čovjeku nije lako shvatili da bi Zemlja 
bila jedino privlleglrano tijelo obdareno uvjetima za život raznih 
živih biča. Stari su govorili »a possc ad esse non valet illatio«, tj. 
iz mogućnosti nije dopušten zaključak na činjeničnost. Od uvjeta 
do činjenice velik je razmak. 

3. Učenjaci su umovanjem pošli dalje. .T. Pohle u djelu DTE 
STERNENWELTEN UND IHRE BEWOHNER (izd. Koln 1884, zad¬ 
nje izdanje 1922) nije zadovoljan s hipotezom boravka razumnih 
bića na druaim planetima. On nastoji dokazati zahtiev, od¬ 
nosno da takva bića moraju onstojati na druaim planetima.’ 
Potrebno je, piše on, da se Boau diže hvala sa svih planeta, a ne 
samo s našeg. Ako se to ne obistiniuje, djelo stvaranja nije pot¬ 
puno. Osim toga, Pohle misli da Božja mudrost i njegova svemoć 
nisu dovolino dokazale svoju efikasnost ako opstoji samo jedna 
vrst bića o'^darenih materijalnim i duhovnim elementima.'" Uosta- 

5. Isti, l-II, q. 81, Jut. 4. 

6. A. PERRF.GO, Origine degU eSMri razlonali esiralerrenl, u reviji DT, Piacenza, 1958, str. 
3—23, vidi Mr. 19. 

7. Isti, isto mj. 

8. Teolozi složno nautuvaju da .su anđeli čisto duhovna bića. Ipak. neki smatraju da, iako 
it sebi posve duhovna bića. imaju neki vrlo fino tijelo, elersko, nebesko, nekako duhovno. 1 
oštroumni Kajelan je tvrdio da imaju duhovno tijelo sposobno za prostorno gibanje. Vkli npr. 
E. HUCON. Traciatus dogmatici, sv. I. izd. god. 1926, sir. 596. 


377 



lom, kako se milosrđe Božje može zadovoljiti s tako nedostojnim 
stvorenjima kao što je čovjek? Prema tome kao da sam čovječji 
razum traži da te praznine budu ispunjene. 

Ovi razlozi nemaju, očito je, potpuno dokazanu snagu. T samo 
jedan čin svete Kristove duše upućen Ocu bio je dovoljan da iz¬ 
jednači i nadiđe sve čine zahvalnosti i odanosti koji bi mogli biti 
upravljeni Bogu kroz sve vjekove. Nikada ne smijemo postavljati 
razloge kao neku primoranost u Bogu da stvori bilo što ili bilo 
koga, jer stvaralačka djelatnost u Bogu ostaje uvijek potnuno 
slobodna. Bog je .sebi dovoljan, on ne treba da stvara u želji da 
će od stvorenja nešto primiti što mu nedostaje. 

Analogno se može reći o nedovoljnosti razloga uzeta s gledišta 
Božjeg milosrđa. Kristove su zasluge neizmjerne. Mož,đa bismo mo¬ 
gli reći da razum spremnije prihvaća neku osnovanost razloga iz 
promatranja praznina u ljestvici stvorenih bića. Umnici su tu praz¬ 
ninu kroz vjekove nastojali ispuniti. Zar zbilja između čovjeka, 
psihosomatskog bića, i čistih duhova, anđela, nema drugih bića 
koja bi bila iznad čovjeka, a ispod anđela? Razum bi bio zadovolj¬ 
niji, smireniji s jesnim odgovorom, ali za takav odgovor traže se 
uvjerljiviji razlozi. A njih nema. Bog ostaje slobodan i s obzirom 
na to. 

Ako i nema tih bića savr.šcnijih od čovjeka, ipak je praznina 
donekle ispunjena. T među anđelima ima viših i nižih. Najniži an¬ 
đeo nekako j« najbliži najsavršcniicm čovjeku. Ako prescindiramo 
od milosti i darova Duha Svetoga ili od hr)žanskog života u čovje¬ 
ku. lako ćemo shvatiti kako ima ljudi koji se zloćom nekako spu¬ 
štaju do bestijaliteta, ali ima ih i u naravnom redu koji predstav¬ 
ljaju nekako vrhovno dostignuće savršene humanosti, dapače ioš 
više. Tako je Aristotel konstatirao da su neki ljudi nadnormalno 
kreposni, da su nekako »božanski ljudi« (u njima ie neka »divina 
virtus«),” Time se jaz između čistih duhova i tjelesno-duhovnih 
bića ili ljudi nekako smanjuje. 

4. Pređemo li na činjenično stanje, dokazna je snaga svih po¬ 
dataka nedovoljna. Učenjaci tvrde da nema termičkih, hidričkih 
ni drugih uvjeta za život naše vrste na tim tijelima. Na drugim 
planetima našega sunčanog si.stema ne vladaju uvjeti za normalan 
život ljudi ili bića naše vrste. Sto se tiče drugih sunčanih sistema 
»astronomija nam do sada ne pruža nikakav pozitivan dokaz da 
bi na njima bio moguć život sličan našemu životu. Ipak. otkriće 
nekih tamnih planeta pratilica nekih zvijezda podržava misao kod 
nekih da ti planeti posjeduju uvjete za Život sličan Životu na Zem¬ 
lji: stoga mogućnost da se razumna bića nalaze na drugim svjeto- 
\ima samo je blijeda nada stvorena otkrićem tih tamnih planeta.«'" 

5. A život bića druge vrste? Razumnih bića druge vrste? Mi ne 
znamo koliko vrsta bića sastavljenih od duha i materije može stvo¬ 
riti Božja svemogućnost. Mi i danas govorimo o »slavnom tijelu«. 


9. ARISTOTEL u Eifka Nikomabu. u komentaru sv. Tome br. 1299—1304, 

10. A. PERREGO. nav. mj. u bilj. 6. sir. 20—21. 

Tako govorimo o tijelu uskrsnulog Krista. To slavno tijelo posve 
je različito od zemaljskoga. Razumljivo da takva tjelesa mogu op¬ 
stojati u najužarenijim okolnostima, a mogu i u uvjetima apsolut¬ 
ne studeni. Ne može se dokazati da Bog ne može stvoriti tijelo 
kojemu bi takve vlastitosti bile prirođene (isključujući nadnarav¬ 
ne darove). Sv. Pavao naglašuje veliku razliku između slavnog ti¬ 
jela i zemaljskog tijela. Njegova je perspektiva posebne naravi, 
ali sama ideja ne predstavlja apsurd niti pred zdravim razumom 
(1 Kor 15, 35 si). 

Zašto pop\ištati nekoj pesimističkoj ideji o posve uskom do¬ 
metu čovječjih snaga na zemlji? Istina, laj čovjek, kršćanin, nije 
u stanju slavnog tijela. Ipak, ova naša malena zemlja s uzvi.šenim 
događajima nadnaravne ekonomije spasenja postala je doista neki 
centar nadvremenskih i natprostornih zbivanja. Ona je pozornica 
najuzvišenijih zbivanja. Na njoj se Boga hvali i ljubi. Daje mu se 
hvala na bazi Kristovih zasluga osobito u sv. Misi, tako da i anđeli 
imaju što zaviđati, da se tako ljudski izrazim. I ta nam refleksija 
služi još više da vidimo kako su razlozi Pohleovi slabo održivi. 

6. Konačno, pitajmo: što imamo misliti o eventualnim bićima 
druge vrste, savršenije od nas, obdarenim nekim materijalnim ele¬ 
mentima i duhovnim odlikama savršenijim od naših? Teolozi po¬ 
stavljaju taj upit u preokupaciji dogme o iskonskom grijehu i 
otkupljenju čovjeka. 

Pretpostavimo da takva bića opstoje. Možda ih je Bog stvorio. 
Očito, ona nisu Adamova djeca. Stvarala bi posebnu zajednicu. 
Podložna bi bila drugoj povijesti. Ne bi prejudicirala jedinstvu na¬ 
šega ljudskog roda. Ra/umije sc, ne bi bila podložna onom prirod¬ 
nom defektibilitetu kao posljedici iskonskog grijeha.’' Suvi.šno je 
i maštati da bi Bog prenio neke »uzorke« stanovnika ove ?.cmljc 
na te planete, jer, rečeno je, ovakvi ljudi nemaju uvjeta za egzi¬ 
stenciju na drugim planetima. 

Preokupacija otkupljenja nije fundirana. Pretpostavimo da bi 
takva bića bila stvorena u iskonskoj nevinosti te u njoj ustrajala, 
očito ne bi trebala otkupljenja. Ako bi se iznevjerila, Bog ih ne bi 
morao spašavati, a pogotovo ne bi bilo potrebno da ih spasi na 
način kako je spasio čovjeka, tj. utjelovljenjem Riječi. Jer nije bilo 
potrebno niti da nas na ovaj način spasi, mogao je to učiniti jedno¬ 
stavnijim potezima. Kratko o stvari piše sv. Toma: »(apsolutno 
govoreći) Bog je svojom svemogućom snagom mogao obnoviti čo¬ 
vječanstvo na mnogo drugih načina«.'- 

7. Možemo zaključiti da filozofija i teologija niti niječu niti 
tvrde da na drugim planetima opstoje druga razumna bića. Niti 
niječu niti tvrde, jer doista moguće je da opstoje, ali znanost go¬ 
vori da ljudi naše vrste, naše konstrukcije ne mogu boravili u tim 
prostorijama. Prema tome, ako samo na našem planetu opstoje 
razumna bića psihosomatske naravi, još ima mjesta govoriti o ne¬ 
kom geocentrizmu višega reda. Sva su druga nebeska tijela samo 
nijemi promatrači Božjih djela, a jedino je Zemlja kao hram iz 
kojega se Bogu daje čast i hvala. 


11. sv. TOM.4, t—II. q. 81, uri. 4. 

12. Isti. III P, q. I. an. 2. 

Ako na drugim planetima opstoje razumna bića sastavljena 
od posebne materije, s posebnim duhovnim kvalitetima, znamo 
izvjesno da su i ona stvorena posredstvom Riječi (Iv 1, 3; Kol I, 
16). Nemamo dokaza koji bi nas prisilili da ustvrdimo, niti ih ima¬ 
mo da to zaniječemo. Ipak. moramo priznati, draži su nam razlozi, 
makar i ne stringentni, koji nam dočaravaju da takva bića doista 
opstoje. Svemir kao da bi bio puniji, savršeniji, ljepši. Kozmos 
bi nekako više svijetlio. Mnogo bi više bilo misli, kontemplacije, 
više svete ljubavi. 

Zaključimo riječima Jean Guittona: »Nije rečeno da u svemiru 
opstoje druga bića koja misle, ljube i Bogu se klanjaju. Ako op¬ 
stoje, ona u raznim oblicima ljube istog Gospodina i klanjaju se 
tom jednom te istom Bogu«.“ 

SUMMARIUM 

Non tam dicvrcm momentosam quam curiosam quesiionem quam prae- 
sens agitat articulits. Theologicam praeociipaiioncm de even-tuali exi!ylentia 
cntium rationaliiim in aliis astris expandit. Cum naturales nihil de re cerli 
affcrant, conteati simus asscrendo possibilitatem ex parte Dei adesse creare 
innumerabilia alta entia rationalia quae nosiri corporis sortcm non divide- 
renr. Et supematuralcm oecononiiam lune diceremus aliam. Sed a iposso ad 
esse ne inferas. Condudas lamcn in cventuali affirmativa posiiione, unus 
idcinque Dou« crcaior essct omnium illaquc nonnisi mcdianlc Verbo entala 
ossent, Inde eidem Deo semper cadem Jaus et gloria. 


t3. XJ L'osser. Roraano. od 23. VIIl 1969. 

